Lääkärinvakuutus
Lääkärinvakuutus 1925

Täten minä ……………. kunniani ja omantuntoni kautta vakuutan, että minä lääkärintointa harjoittaessani aina olen pitävä mielessäni tämän toimen korkeata tarkoitusta ja että minä tunnollisesti parhaan ymmärrykseni mukaan olen täyttävä kaikki ne velvollisuudet, jotka minulle lääkärinä kuuluvat.

</div>

Lähde: Laki lääkärintoimen harjoittamisesta, Suomen asetuskokoelma 20/1925, 3 §.

Lääkärinvakuutus 1978

Vakuutan kunnian ja omantuntoni kautta pyrkiväni lääkärintoimessani palvelemaan kanssaihmisiäni ihmisyyttä kunnioittaen päämääränäni terveyden ylläpitäminen ja edistäminen, sairauksien ehkäiseminen sekä sairaiden parantaminen ja heidän kärsimystensä lievittäminen. Työssäni sovellan yleisesti hyväksyttyjä lääketieteellisiä ja kokemusperäisiä menettelytapoja koulutukseni mukaisesti, jota pyrin jatkuvasti täydentämään. Hoitotoimissani otan tasapuolisesti huomioon niistä hoidettavalle koituvan hyödyn ja niiden mahdolliset haitat. Pyrin täyttämään lääkärinvelvollisuuteni jokaista kohtaan katsomatta rotuun, uskontoon, poliittisiin mielipiteisiin tai yhteiskunnalliseen asemaan enkä uhkauksestakaan käytä lääkärintaitoani ihmisoikeuksien vastaisesti.

</div>

Lähde: Laki lääkärintoimen harjoittamisesta, Suomen asetuskokoelma 562/1978, 7 §.

Katso myös
 Hammaslääkärinvakuutus
 Keisarillisen Majesteetin Armollinen Asetus lääkärinvalan kaavasta

Valat ja vakuutukset